मैखुनआ देहानि थाखाय गोबां हेफाजाबगिरि । माखासे बेरामाव डाक्टारआबो मैखुन जानायनि बोसोन होयो , मानोना बेयाव मोन्नाय गोनांथि जानाय गुन आरो भिटामिनआ देहाखौ गोख्रों लाखिनायाव गोबां गाहाय बिफाव लायो । मैखुनआ उदैनि जेंनाफोरनिफ्राय लानानै लिरथायखौ दबथायना लाखिनायावबो गोबां मुलाम्फा मोननो हायो । बेयो भिटामिन डि नि मोजां फुंखा आरो जुदि नोंथांनि देहायाव भिटामिन डि नि आंखाल जायोब्ला नोंथाङा मैखुन जानो हागोन । मैखुनाव पटासियाम , कपार , आयरन आरो मिनारेल्सआ गोबां बिबाङै थायो । बेनि एन्टि अक्सिडेन्ट गुनआ नोंथांनि बिगुरनि थाखाय मुलाम्फा गोनां जायो । फैदो मैखुन जानाया नोंथांनि थाखाय बेसेबां मुलाम्फा गोनां बेनि सोमोन्दै मिथिनानै लानिः मैखुनाव केलरीखौ खम बिबांनि मोन्नाय जायो । जायनि जाहोनाव बेयो गुफुं देहाजोंबो बादायनायाव जाफुंसारो । बेयाव भिटामिन सिखौबो गोबां बिबाङै मोन्नाय जायो । बेजों देहाखौ ख'हा खालामग्रा तलफोरखौ आलादा खालामनायाव मदत मोनो । मैखुनाव गोबां बिबांनि सेलेनियाम मोन्नाय जायो । बेजों इम्युनिटि सिस्टेमखौ गोख्रोङै लाखिनायाव मदत मोनो । सेलेनियम आरो मेगनिसियामआ ज' जानानै थायरायड बायदि बेरामखौ होबथानायाव खामानि माववो । बेनि अनगायैबो मैखुनाव थोजासे बिबांनि पटेसियाम मोन्नाय जायो , जायजों ब्लाड प्रेसारखौ कन्ट्रल खालामनायाव मदत मोनो । 
मैखुनआव थाखोमानानै थानाय देहानि बे मोन 5 गुनफोरखौ मिबथिनाया गोनांथार